คือเกิดจากที่เมื่อวานจู่ๆ ก็เจ็บคอ แล้วก็เจ็บทอมซิลด้วย ไม่รู้ว่าเป็นเพราะอะไร จู่ๆก็เป็น แต่ก่อนหน้านี้ เป็นไข้หวัดพึ่งหายนะคะ หายได้สักเกือบจะสองอาทิตย์แล้วค่ะ แล้วมาเมื่อวานก็เจ็บคอ แล้วก็เจ็บทอมซิลอีก พอมาวันนี้ ทั้งเจ็บทอมซิล ทั้งเจ็บจมูก มีน้ำมูกไหล แล้วเวลากลืนน้ำลายก็เจ็บหูข้างซ้ายหนักมากๆค่ะ บางทีก็เจ็บแก้วหูด้วยค่ะ อาการแบบนี้จะเป็นอะไรหนักมากมั้ยคะ หรือว่าควรไปหาเลยรึป่าว ._.
สวัสดีค่ะอาการเจ็บคอ อาจจะเกิดจาก-คออักเสบและติดเชื้อ อาจเกิดได้จากเชื้อไวรัสและแบคทีเรีย-ต่อมทอนซิลอักเสบ-การติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโต-โรคไข้หวัดใหญ่ มักมีไข้สูง หนาวสั่น ปวดเมื่อยตามตัวร่วมด้วยการเจ็บที่หูร่วมด้วย อาจเกิดพร้อมกับคออักเสบได้ เพราะท่อในหูและคอนั้นมีการเชื่อมต่อกัน แต่ถ้าเจ็บที่หูมากกว่า อาจจะเป็นการติดเชื้อที่หูได้เช่นกันการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด หลีกเลี่ยงการใช้เสียง หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆควรไปพบแพทย์ถ้าเจ็บคอหรือเจ็บหูมาก ไข้สูง กินได้น้อย อ่อนเพลีย มีหนองไหลจากหู หรือไอเยอะจนหอบเหนื่อย